ตามมาชิมจากรีวิว เพราะเป็นร้านติด "อันดับต้นๆ ร้านก๋วยเตี๋ยวในเชียงใหม่"

สั่งอาหารทั้งหมด 4 อย่าง ดังนี้

- มาม่าคลุกฝุ่น: รสชาติเหมือนมาม่ายำทั่วไป ที่ใช้เครื่องปรุงในซองมาม่า แล้วท้อปปิ้งด้วยหมูสับ+ไข่ต้ม(ครึ่งฟอง)

- ไข่ยำใส่หมู: รสออกติดหวาน อ่อนเปรี้ยว อ่อนเค็ม ส่วนตัวไม่ค่อยชอบ เพราะไม่ค่อยกลมกล่อม

- เกี๊ยวทอด: แป้งเกี๊ยวทอด(ไม่มีไส้) จิ้มน้ำจิ้มไก่ ที่ทำทานได้ง่ายๆ ที่บ้าน

ความผิดหวังครั้งใหญ่ สำหรับการตัดสินใจมาชิม(ตามรีวิว)ครั้งนี้ คือเมนูสุดท้ายครับ
v
v
v

- ข้าวหมูแดง+หมูกรอบ: สั่งแล้วแต่ "ไม่ได้ทาน" หลังจากนั่งรอประมาณ 10 นาที และได้ทานเมนูด้านบนจนเกือบจะหมดแล้ว จึงได้ถามจากพนักงานว่าเมนูสุดท้ายยังไม่ได้ จึงได้คำตอบจากแม่ครัวว่า
1. "ข้าวสวยหมด" (จึงขอเปลี่ยนเป็นข้าวมัน)
<ผ่านไป 10 นาที>
2. "หมูกรอบหมด" (มีแต่หมูแดง จะรับไหม?)
<เดินไปถามแม่ครัวว่าทำไมจึงนาน>
3. แม่ครัวตอบว่า "เมนูหลุด!?!?" "ขอโทษค่ะ"
<จึงตัดสินใจไม่ทานเมนูนี้แล้วกัน เพราะโต๊ะที่มาทีหลัง ได้ทานไปจนครบทุกโต๊ะแล้ว>

สุดท้าย

- น้ำดื่ม: บริการตัวเอง น้ำดื่มเย็นจากในถัง ไม่มีน้ำแข็งให้บริการ สำหรับใครที่ชอบทานน้ำเย็นๆ ต้องทำใจนะครับ เพราะร้านเป็นห้องแถวห้องเดียว อากาศไม่ได้ระบายมากนัก

ปล. เป็นเพียงประสบการณ์ส่วนตัว หากไม่ตรงกับรีวิวท่านใด ต้องขออภัยด้วยครับ แต่สำหรับตัวเองแล้ว คงไม่ลองผิดหวังเป็นครั้งที่สอง